Miguel

Miguel é un nome propio masculino galego. Esta forma escrita tamén é común co portugués, co castelán e co aragonés. A súa orixe é o hebreo מיכאל (mi-ka-el), que significa ‘Quen coma Deus?’, formado por mi ‘quen’, ka ‘como’ e o elemento divino El ‘Deus’, (referíndose a Elohim, proveniente á súa vez do deus ugarítico El). O nome úsase tanto na relixión hebraica, coma na cristiá (católica, anglicana e ortodoxa) e no islam.

En xaneiro de 2023 existían 12.381 varóns en Galicia co nome Miguel, cunha media de idade de 38,7 anos.Nome Miguel na Web do Instituto Galego de Estatística

 Uso do nome 
É o nome do arcanxo Miguel, polo que adoita aparecer na forma Miguel Anxo. Este arcanxo é para os hebreos o primeiro dos anxos, sendo o arcanxo por excelencia por mor da súa vitoria fronte aos anxos rebeldes.

O apelido patronímico en Galiza deu a forma Míguez ou Migues (en Castela deu porén Miguélez).

O nome Miguel é e foi popular en Galicia, multitude de parroquias teñen a Miguel Arcanxo como patrón (véxase: Parroquias de Galicia baixo a advocación de San Miguel).

En Galicia, aparece nos rexistros do século XV coas formas: Miguel, Migeel ou Miguell.

Míguez ou Migues é o apelido patronímico galego do nome Miguel. En castelán deu Miguélez. Practicamente só aparece en Galicia e provincias onde os galegos emigraron. En setembro de 2015, 11.894 galegos tiñan este apelidoInstituto Nacional de Estadística, apelido Míguez.

 Santoral 
 9 de febreiro: San Miguel Febres Cordero, irmán das Escolas Cristiás ecuatoriano.
 14 de maio: San Miguel Garicoits (Mixel Garicoitz, coñecido en Francia coma Michel Garicoïts), , crego vasco fundador de Sacerdotes do Sagrado Corazón de Xesús de Betharram.
 8 de xuño: San Miguel dos Santos (Miquel dels Sants), relixioso trinitario catalán.
 29 de setembro: San Miguel Arcanxo, a máis celebrada.
 29 de outubro: Beato Miguel Rúa (Michele Rua), relicioso italiano e segundo Reitor Maior dos salesianos.

 Variantes noutras linguas 

 Albanés: Mëhill, Mhill.
 Alemán: Michael, Michel
 Árabe: ميخائيل (Mijaíl).
 Aragonés: Miguel, Miquel.EDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Asturiano: Micael, Micaela (feminino).
 Bérber: Mighel
 Bretón: Mikael
 Castelán: Miguel, Micaela (feminino).
 Catalán: Miquel, Miquela (feminino).
 Checo e eslovaco: Michal
 Chinés (Mandarín): 麥可 (mài kě).
 Coreano: 마이클 (ma i keul).
 Córnico: Mygal
 Croata: Mihovil, Miho
 Dinamarqués: Mikael
 Escocés: Micheal
 Esloveno: Mihael
 Esperanto: Mikelo
 Estoniano: Miikael
 Éuscaro: Mikel, Mikele (feminino).
 Finés: Mikko, Mikael
 Francés: Michel, Michèle (feminino).
 Galés: Meical
 Grego: Μιχάλης (Michalis).
 Hebreo: מיכאל (Mijael)
 Húngaro: Mihály
 Inglés: Michael (hipocorístico Mike, Mickey, Mick), Michelle (feminino).
 Irlandés: Mícheál
 Islandés: Mikael
 Italiano: Michele,Segundo unha estimación do ano 2000 era o décimo sexto nome masculino italiano máis común LIOn, (Laboratorio Internazione di Onomastica) - Clasificación Onomásticas: nombres masculinos en Italia en el siglo XX . Michela (feminino).
 Latín: Michael
 Letón: Miķelis
 Lituano: Mykolas
 Maltés: Mikiel
 Neerlandés: Michiel, Michaël
 Polonés: Michał, Michalina (feminino).
 Portugués: Miguel (masculino), Micaela, Miquelina (femininos); no Brasil utilízanse ademais Maicon e Maico (que proveñen da pronuncia inglesa).
 Romanés: Mihai
 Ruso: Михаи́л (Mighail); hipocorístico: Миша (Mixa), Миха (Migha)
 Serbio: Mihajlo
 Sueco: Mikael
 Turco: Mikail
 Ucraíno: Михайло (Myighailo).
 Xaponés: マイケル (ma i ke ru).
 Xeorxiano: მიხეილი (Mijeili).

 Notas 

 Véxase tamén 
 Outros artigos 
Parroquias de Galicia baixo a advocación de san Miguel
Lista de nomes masculinos en galego
Lista de nomes masculinos galegos máis comúns
 Ligazóns externas 
 Guía de nomes galegos. Nomes masculinos Real Academia Galega

Categoría:Nomes masculinos de orixe hebrea
Categoría:Nomes masculinos galegos
Categoría:Nomes masculinos aragoneses
Categoría:Nomes masculinos casteláns
Categoría:Nomes masculinos portugueses